Diari Oficial de la Generalitat Valenciana


Sumari del DOGV 9654, del 03-08-2023 (2023/8258)

ACORD de 22 de juny de 2023, de la Direcció General de Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de María Giménez García i Eduardo Gil Baquero.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9654

Data del DOGV
:   03-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8258


Data del document
:   22-06-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 22 de juny de 2023, de la Direcció General de Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de María Giménez García i Eduardo Gil Baquero. [2023/8258]  
Núm. d'expedient: ABI 593/2022  
Causant: María Giménez García  
DNI: \*\*\*\*257\*\*  
Lloc i data de la defunció: València, 25 de juliol de 2014  
Últim domicili: València  
Causant: Eduardo Gil Baquero  
DNI: \*\*\*\*257\*\*  
Lloc i data de la defunció: València, 19 de juliol de 2017  
Últim domicili: Vilamarxant (València)  
  
Antecedents de fet  
La Conselleria d'Hisenda i Model Econòmic ha tingut coneixement, mitjançant un escrit, presentat via telemàtica, amb registre d'entrada de 15 de setembre de 2022, número de registre d'entrada 3801, per Pedro Cámara Fernández, en la condició de secretari administrador de la comunitat de propietaris situada al carrer Escultor José Capuz, 47, de València, de la defunció de María Giménez García, amb DNI: \*\*\*\*257\*\*, i d'Eduardo Gil Baquero, amb DNI: \*\*\*\*257\*\*.  
En la documentació aportada figuren els certificats de defunció dels causants, la nota simple del Registre de la propietat número 4 de València, i la renúncia notarial a l'herència dels causants dels fills Amelia Gil Giménez i Eduardo Gil Giménez, així com dels seus nets Bàrbara Birigay Gil i Víctor Birigay Gil (fills d'Amelia Gil Giménez), i Isabel Gil Forteza, Eduardo Gil Forteza i María Ángeles Gil Tarrassa (fills d'Eduardo Gil Giménez).  
No aporta els certificats d'actes d'última voluntat, per la qual cosa, des d'aquesta administració es van sol·licitar. Atés que constava que va atorgar testament, des d'aquesta administració es va sol·licitar una còpia d'aquests.  
De les actuacions dutes a terme per aquesta direcció general, es constata que els causants van estar empadronats a l'Ajuntament de Vilamarxant (València).  
Rebuda la documentació requerida, havent mort o renunciat els cridats a succeir-los, i no constant, en principi, l'existència de persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de María Giménez García i d'Eduardo Gil Baquero, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o persona titular de la notaria, se sol·licitarà a les autoritats i personal funcionari públic, així com als registres i la resta d'arxius públics, la informació sobre la persona causant i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 22 de juny de 2023.- El director general del Sector Públic i Patrimoni: Antoni Such Botella.